[{"text_idx": "#000002", "text": "Diseinu grafiko jasangarriari buruzko elkarrizketa ETB2n"}, {"text_idx": "#000003", "text": "Historias a Bocados ETB2ko programa bat da, eta Euskal Herriko herrietan zehar ibiltzen da bertako biztanleen istorioak ezagutarazteko asmoz."}, {"text_idx": "#000004", "text": "2022ko ekainean nire jaioterria bisitatu zuten, Itsaso (Gipuzkoa), eta Joseba Arguin\u0303anorekin diseinu grafikoa ikuspegi jasangarritik lantzearen garrantziari buruz hitz egiteko aukera izan nuen."}, {"text_idx": "#000016", "text": "Seinaleak Pott Keramika tailerrarekin elkarlanean egin genituen, diseinua eta artisautza uztartuz. Lau ibilbideen izenak dituzten moldeak egin, eta bakoitzari kolore bereizgarria eman genion. Itsasotik paseo bat ematen baduzu, bidea adieraziko dizuten seinale zirkular hauek ikusiko dituzu."}, {"text_idx": "#000017", "text": "Zeinen interesgarria; lehen, herrian buelta bat ematean ikusi ditut seinaleak, bai. Eta ze ikasketa egin dituzu honetan aritzeko?"}, {"text_idx": "#000019", "text": "Ikasketak amaitu bezain laster, nire diseinu-estudioa sortu nuen, eta, ordutik, hainbat sektoretako 50 negozio baino gehiagorekin egin dut lan: elikadura ekologikoa, moda jasangarria, artisautza, osasuna eta ongizatea, arkitektura eta dekorazioa, ingurumen-hezkuntza, tokiko ekonomia..."}, {"text_idx": "#000020", "text": "Eta non ikasi duzu zeramika erabiltzen?"}, {"text_idx": "#000021", "text": "Maite eta Jone Itsasora etorri ziren eta zeramika lantegia sortu zuten ni jaio baino urtebete lehenago. Hasieratik hasi ziren tailerrak eskaintzen, eta ni 5 urterekin udako ikastaroetan hasi nintzen."}, {"text_idx": "#000022", "text": "Lantegia hemendik 100 bat metrora dago, eta 30 urteko esperientzia dute zeramika lantzen: baxera-piezak, trofeoak, eskulturak, pieza pertsonalizatuak... Beti da oso aberasgarria haiekin lankidetzan aritzea."}, {"text_idx": "#000023", "text": "Hain txikitatik bizi izan duzunez... azkenean zure lan-filosofia nolabait markatu dizu?"}, {"text_idx": "#000024", "text": "Nolabait, bai. Niretzat funtsezkoa da tokiko prozesu tradizionalak eta berritzaileagoak elkartzea, inguruneari lotutako eta eragin positiboa sortuko duen diseinua lortzeko."}, {"text_idx": "#000026", "text": "Nire jarduera nagusia diseinu grafikoa bada ere, Pott Keramikako Maite eta Jone lankidetzan portzelana-piezak egiten ditut."}, {"text_idx": "#000027", "text": "Proiektuak Isla Pitxiak du izena, 2020an jaio zen, pandemia betean. Oso pozik gaude izan duen harrerarekin."}, {"text_idx": "#000031", "text": "Plazer bat izan da programan parte hartzea eta diseinu grafikoa erantzukizun sozial, ekologiko eta ekonomikotik lantzeko modua ezagutaraztea."}]